**Užsienietis ketina dirbti pagal darbo sutartį arba laikinojo darbo sutartį**

**(UTPĮ 44 str. 1 d. 2 p.)**

**** [**nustatytos formos prašymas išduoti leidimą laikinai gyventi Lietuvos Respublikoje**](http://www.migracija.lt/l.php?tmpl_into%5b0%5d=index&tmpl_name%5b0%5d=m_site_index178&tmpl_into%5b1%5d=middle&tmpl_id%5b1%5d=2052)**.** *Prašymas pateikiamas per Lietuvos migracijos informacinę sistemą (MIGRIS);*

** galiojantis kelionės dokumentas (pasas);**

**** **darbdavio** **per Lietuvos migracijos informacinę sistemą (**[**MIGRIS**](http://www.migracija.lt/)**) pateikto tarpininkavimo rašto numeris** (*nurodomas per MIGRIS pildant prašymą dėl leidimo laikinai gyventi*);

Tarpininkavimo rašte nurodomas užsieniečio atvykimo į Lietuvą tikslas:

* darbas pagal darbo sutartį; arba
* darbas pagal laikinojo darbo sutartį; arba
* darbas pagal darbo sutartį Lietuvoje pabaigus studijas ar mokymąsi pagal formaliojo profesinio mokymo programą, kai dėl leidimo laikinai gyventi užsienietis kreipiasi nepraėjus 10 metų nuo jo studijų ar mokymosi pagal formaliojo profesinio mokymo programą baigimo; arba
* darbas pagal darbo sutartį, kai užsieniečiui suteikta laikinoji apsauga arba jis turi leidimą laikinai gyventi, išduotą tuo pagrindu, kad negali grįžti į kilmės valstybę, nes yra persekiojamas nedemokratinio režimo.

**Jei užsienietis bus įdarbintas pagal darbo sutartį, tarpininkavimo rašte darbdavys:**

* įsipareigoja užsienietį įdarbinti pagal darbo sutartį ne trumpesniam negu 6 mėnesių laikotarpiui ir nustatyti visą darbo laiko normą;
* nurodo, ar su užsieniečiu sudaroma darbo keliems darbdaviams sutartis. Jei bus sudaryta darbo keliems darbdaviams sutartis, tarpininkavimo raštą per MIGRIS pateikia pirmasis darbdavys, nurodydamas ir kitus darbdavius (gali būti nurodyti ne daugiau kaip 3 papildomi darbdaviai);
* patvirtina, kad darbdavys arba visi darbdaviai (tuo atveju, kai su užsieniečiu ketinama sudaryti darbo keliems darbdaviams sutartį), veiklą, kuriai kviečia užsienietį, vykdo ne trumpiau negu pastaruosius 6 mėnesius;
* pateikia informaciją:

 **** apie užsieniečio turimą kvalifikaciją, susijusią su atliktinu darbu, ir jo turimą ne mažesnę negu vienų metų darbo patirtį per pastaruosius 3 metus, susijusią su atliktinu darbu; **arba**

 **** apie numatomą užsieniečiui mokėti mėnesinį darbo užmokestį, ne mažesnį negu Valstybės duomenų agentūros paskutinis paskelbtas kalendorinių metų vidutinis mėnesinis BDU dydis;

 **** *išskyrus tuos atvejus, kai užsienietis, Lietuvos Respublikoje pabaigęs studijas ar mokymąsi pagal formaliojo profesinio mokymo programą, ketina dirbti nepraėjus 10 metų nuo studijų ar mokymosi pagal formaliojo profesinio mokymo programą baigimo, arba kai jam suteikta laikinoji apsauga, arba jis turi leidimą laikinai gyventi, išduotą tuo pagrindu, kad negali grįžti į kilmės valstybę, nes yra persekiojamas nedemokratinio režimo*.

**Jei užsienietis bus įdarbintas pagal laikinojo darbo sutartį, tarpininkavimo rašte darbdavys:**

* patvirtina, kad yra įrašytas į Valstybinės darbo inspekcijos sudaromą laikinojo įdarbinimo įmonių sąrašą;
* įsipareigoja užsienietį įdarbinti pagal laikinojo darbo sutartį ne trumpesniam negu 6 mėnesių laikotarpiui ir nustatyti visą darbo laiko normą;
* įsipareigoja darbo Lietuvoje metu užsieniečiui mokėti mėnesinį darbo užmokestį, ne mažesnį negu Valstybės duomenų agentūros paskutinis paskelbtas kalendorinių metų vidutinis mėnesinis BDU dydis, o laikotarpiais tarp siuntimų – ne mažesnį negu 1 MMA;
* patvirtina, kad laikinojo įdarbinimo įmonė veiklą, kuriai kviečia užsienietį, vykdo ne trumpiau negu pastaruosius 6 mėnesius;
* pateikia informaciją:

 **** apie užsieniečio turimą kvalifikaciją, susijusią su atliktinu darbu, ir jo turimą ne mažesnę negu vienų metų darbo patirtį per pastaruosius 3 metus, susijusią su atliktinu darbu.

SVARBU! Darbdavys privalo įsitikinti, kad užsienietis turi dokumentus, patvirtinančius jo turimą kvalifikaciją (diplomą, pažymėjimą ar pan.), ir dokumentus, patvirtinančius jo ne mažesnę negu vienų metų darbo patirtį per pastaruosius 3 metus, susijusią su atliktinu darbu, (darbo knygelę, pažymą iš dabartinės ir (ar) buvusios darbovietės).

**** **užsieniečio *pasižadėjimas (patvirtinimas) pildant prašymą per MIGRIS*, kad deklaruos savo gyvenamąją vietą gyvenamojoje patalpoje, kurios gyvenamasis plotas, tenkantis kiekvienam pilnamečiui asmeniui, deklaravusiam joje gyvenamąją vietą, bus ne mažesnis kaip 7 kvadratiniai metrai*.***

**Gyvenamojo ploto reikalavimas netaikomas:**

* **tarptautinio krovinių vežimo transporto priemonės vairuotojui;**
* **užsieniečiui, kurį darbdavys išsiunčia dirbti į kitą ES ar ELPA valstybę narę pagal sutartį dėl paslaugų teikimo ar darbų atlikimo toje valstybėje.**

** užsienio valstybės (-ių), kurioje (-iose) iki atvykimo į Lietuvos Respubliką užsienietis gyveno arba šiuo metu gyvena pastaruosius 2 metus (išskyrus atvejus, kai gyvenimas užsienio valstybėje truko trumpiau negu 6 mėnesius per 12 mėnesių laikotarpį), kompetentingos (-ų) institucijos (-ų) išduota (-os) pažyma (-os), patvirtinanti (-čios), kad šioje (šiose) valstybėje (-ėse) jis nebuvo (buvo) teistas, (teistumo pažyma), kuri turi būti išduota *ne anksčiau kaip prieš 6 mėnesius* iki prašymo išduoti leidimą laikinai gyventi priėmimo dienos. Jei užsienietis buvo teistas, teistumo pažymoje turi būti nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta\*;**

**** *jeigu už užsienietį valstybės rinkliavą sumokėjo kitas asmuo*: **sumokėtos valstybės rinkliavos mokamojo pavedimo išplėstinė forma, kurioje nurodyta užsieniečio, už kurį atliktas mokėjimas, vardas (-ai), pavardė (-ės) ir asmens kodas ar gimimo data.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pastaba. Atvykus rezervuotu laiku į Migracijos departamentą užsieniečio buvimas Lietuvoje turi būti teisėtas.**

**\*****Teistumo pažyma, kurioje nurodyta, kad užsienietis nebuvo teistas, gali būti pateikta surašyta originalia anglų kalba arba gali būti pateiktas kita kalba surašyto šio dokumento vertimas į anglų kalbą, patvirtintas vertimo iš vienos kalbos į kitą paliudijimo teisę turinčio asmens ar institucijos.**

 **Teistumo pažyma, kuri nėra surašyta originalia anglų kalba arba kurioje nurodyta, kada ir už kokią nusikalstamą veiką užsienietis buvo nuteistas, kokia jam buvo paskirta bausmė ir ar ji atlikta, turi būti išversta į lietuvių kalbą, o vertimas – patvirtintas vertimo iš vienos kalbos į kitą paliudijimo teisę turinčio asmens ar institucijos.**

 **Teistumo pažyma turi būti legalizuota arba patvirtinta pažyma (*Apostille*) Vyriausybės nustatyta tvarka, išskyrus teistumą pažymą, išduotą:**

* **Ukrainoje, Estijoje, Latvijoje ar Moldovoje;**
* **Lietuvos Respublikoje reziduojančios užsienio valstybės diplomatinės atstovybės ar konsulinės įstaigos;**
* **užsienio valstybės diplomatinės atstovybės ar konsulinės įstaigos, reziduojančio užsienyje ir akredituotos, be kitos šalies, taip pat ir Lietuvos Respublikai.**